Foto’s: Man by Centurion-winkelsentrum doodgeskietFoto’s: Phillip Bruwer ŉ 41-jarige man is Donderdagmiddag by ŉ winkelsentrum in Kloofsig, Centurion, in sy voertuig doodgeskiet. Volgens ŉ polisiebeampte wat op die toneel was, hou die skietery moontlik verband met taxigeweld. Die voorval het voor die Centurion Taxivereniging se kantoor langs die Kwikspar in Kloofsig, plaasgevind. Die slagoffer is uitgeken as Frans Mnguni, glo die eienaar van die vereniging. Die polisie ondersoek ŉ saak van moord. Niemand is teen Vrydag nog in hegtenis geneem in verband met die moord nie.